
 REPUBLICA MOLDOVA			РЕСПУБЛИКА МОЛДОВА
RAIONUL OCNIŢA				ОКНИЦКИЙ РАЙОН
             Consiliul  comunal				   Coвет   коммуны
                   Lencăuți                                                         Ленкауцы


                                                                   D EC I Z I A  nr.  _____                                                PROIECT
                                                              din  ____ iulie   2026 

„Cu privire la amalgamarea voluntară a unităților administrativ-teritoriale   comuna  Lencăuţi,  oraşul  Frunză, satul  Mereşeuca şi satul  Gîrbova” 

În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023 ,  unitățile administrativ- teritoriale nominalizate mai sus, au continuitate teritorială, distanța dintre acestea nu depășește 25 km și populația UAT amalgamate constituie 3 294 de locuitori, conform datelor oficiale privind populația, furnizate de Biroul Național de Statistică.
Centrul administrativ al primăriei nou-create, a fost stabilit prin consens și urmează a fi în orașul Frunză, raionul Ocnița,  care  are Întreprindere Municipală “Direcția Gospodăriei locativ-comunală Frunză”, rețea de apă potabilă, canalizare publică, serviciu de colectare a deșeurilor, toate drumurile sunt asfaltate, are instituție de învățământ preșcolar și primar, centru al medicilor de familie din instituțiile de asistență medicală primară, având în vedere avizul Comisiei de specialitate pentru activităţi economico-financiare,  consiliul local   Lencăuţi,

DECIDE: 

1.Se aprobă amalgamarea voluntară a unităților administrativ-teritoriale: 
  comuna    Lencăuţi,  raionul Ocniţa; 
  orașul  Frunză,  raionul  Ocniţa; 
  satul  Mereşeuca, raionul Ocniţa;  
  satul  Gîrbova, raionul Ocniţa. 


2.Se pune în sarcina dlui  Bairac Stanislav, primarul comunei   Lencăuţi  transmiterea deciziei de amalgamare voluntară și documentele aferente aprobate de consiliul local către Primăria oraşului  Frunză, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 
3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria  Edineţ,  sediul Ocniţa, str.  Burebista    nr. 47, MD - 7101, or. Ocniţa. 

Preşedinte al  şedinţei

Contrasemnat: 
Secretara  Consiliului Local   Lencăuţi                                                Ştiubei  Rodica



                                                  NOTĂ     INFORMATIVĂ 
    la proiectul de Decizie „  Cu privire la amalgamarea voluntară a unităților administrativ-teritoriale   comuna  Lencăuţi,  oraşul  Frunză, satul  Mereşeuca şi satul  Gîrbova”. 

       1). Condiţiile  ce au impus  elaborarea  proiectului   de  decizie  şi  scopul  urmărit.
Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico-procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.
2). Principalele prevederi ale proiectului şi  evidenţierea  elementelor  noi.
   În  urma  implementării  proiectului de decizie  se  propune  amalgamarea UAT Lencăuţi,  UAT  Frunză, UAT  Mereşeuca,  UAT  Gîrbova,   şi  formarea UAT amalgamate cu sediul în or.  Frunză,  centru selectat prin consens de către   unităţile administrativ-teritoriale participante la amalgamare.  UAT nou formată va fi în stare să  asigure o dezvolatre durabilă,va moderniza infrastuctura  şi va presta servicii  calitative pentru cetăţeni.
   Decizia  aprobată de către  unităţile administrativ-teritoriale  adoptată de fiecare din cele 4  unităţi participante la procesul de amalgamare voluntară  va  fi transmisă către primăria desemnată ca centru administrativ pentru consolidarea dosarului  final . Dosarul va fi transmis Guvernului pentru aprobare şi modifiacrea Legii 764/2001  privind organizarea administrativ-teritiorială a Republicii Moldova şi organizarea alegerilor locale pentru noua  UAT  creată.  
3). Fundamentarea  economico-financiară.
Implementarea  proiectului   nu  va  necesita     cheltuieli  suplimentare din buget. .   În urma amalgamării, primăria nou formată, va beneficia de stimulente   financiare din partea Guvernului  pentru dezvoltarea infrastucturii locale şi alte transferuri cu destinaţie specială. 
4). Modul de încorporare a  proiectului  în  sistemul actelor  normative  în  vigoare  şi actelor administrative  a  autorităţii. 
  Proiectul de  decizie se încorpozează   în  sistemul actelor  normative ,  şi  anume:  
art. 14 alin. (2) lit. k1) din Legea nr. 436/2006 privind administrația publică locală;    Legea  nr. 225/2023 privind amalgamarea voluntară a unităților administrativ-teritoriale;   Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023
    5). Consultarea publică a proiectului. 
  În scopul respectării  prevedrilor art. 7 lit a)   a  Legii   privind transparenţa în procesul  decizional   nr. 239  din 13.11.2008   şi a Legii cu privire la actele  normative nr. 100  din  22.12.2017,  proiectul   a  fost   plasat pe  platform particip.gov.md,  pagina  web oficială a primăriei, pe  panourile  informaţionale,  consultată cu  cetăţenii localităţilor prin diferite forme.   Proiectul de decizie  este prezentat   comisiei  consultative     de specialitate pentru avizare  şi  se propune  consiliului  comunal   pentru examinare şi adoptare la  şedinţa  consiliului. 



       Primarul comunei Lencăuţi                                            Bairac Stanislav

